
Z A P I S N I K

20. sjednice Vijeća Mjesnog odbora Donja Dubrava,

održane 16. prosinca 2022.

u objektu mjesne samouprave „Ivan Mažuranić“, Vrpoljska 10,

s početkom u 18,00 sati

NAZOČNI ČLANOVI VIJEĆA:

Vladimir Matić, Hrvoje Sekušak, Marija Margetić, Gordana Marković, Igor Salopek, Dorotea Šafranić i Nikola Glasnović.

NENAZOČNI ČLANOVI VIJEĆA:

            /
OSTALI NAZOČNI:

            /
Predsjedava Vladimir Matić, predsjednik Vijeća.

Zapisnik vodi: Dorotea Šafranić.


Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 20. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst Zapisnika 19. sjednice Vijeća, održane 15. studenoga 2022., bez izmjena.

Na prijedlog predsjednika i Vijeće jednoglasno utvrđuje

D N E V N I   R E D

1. Prijedlog zaključka o prijedlogu sprečavanja stvaranja divljeg odlagališta otpada u Štefanovečkoj c. kod k.br. 93 a, b, c, d, e i f.;

2. Prijedlog zaključka o zahtjevu za uvid u registar gradske imovine na području Mjesnog odbora Donja Dubrava;

3. Prijedlog zaključka o potrebi gradnje nogostupa u Kanarinskoj ulici;

4. Aktualna komunalna problematika;

5. Pitanja, prijedlozi i obavijesti.

Ad 1. Prijedlog zaključka o prijedlogu sprečavanja stvaranja divljeg odlagališta otpada 

u Štefanovečkoj c. kod k.br. 93 a, b, c, d, e i f.

Članovi Vijeća primili su pisani materijal uz poziv.


U raspravi sudjeluju: Svi prisutni članovi Vijeća.         

Vijeće jednoglasno donosi

Z A K LJ U Č A K

o prijedlogu sprečavanja stvaranja divljeg odlagališta otpada

u Štefanovečkoj c. kod k.br. 93 a, b, c, d, e i f

1. Temeljem inicijative građana predlaže se Zagrebačkom holdingu podružnica Čistoća, 

a isto tako i komunalnom redarstvu da poduzmu mjere iz svoje nadležnosti radi sprečavanja stvaranja ilegalnog odlagališta otpada na lokaciji Štefanovečka c. kod k.br. 93 a, b, c, d, e i f.

2. Odvoz smeća u Štefanovečkoj cesti 93 a,b,c,d,e i f. odvija se na način da radnici Čistoće moraju pješice ući u dislocirani dio ulice, jer kamion ne može s glavnog dijela ceste doći do kuća, uzeti kante i isprazniti ih i vratiti pred svaku kuću. Stanari pri tome izvlače kante na livadu ispred kuća (prije predviđenog odvoza otpada), a za to vrijeme neodgovorni građani na spomenutu livadu odmah dovoze glomazni otpad kao da se radi o planski predviđenom odlagalištu. 

3. Ovaj Zaključak dostavlja se Vijeću Gradske četvrti Donja Dubrava na daljnje postupanje.

Ad 2. Prijedlog zaključka o zahtjevu za uvid u registar gradske imovine na području 

Mjesnog odbora Donja Dubrava.

Članovi Vijeća primili su pisani materijal uz poziv.


U raspravi sudjeluju: Svi prisutni članovi Vijeća.         

Vijeće jednoglasno donosi

Z A K LJ U Č A K

o zahtjevu za uvid u registar gradske imovine

na području Mjesnog odbora Donja Dubrava

1. Traži se od nadležnog gradskog ureda da ovome Vijeću dostavi na uvid izvadak iz registra gradske imovine (zemljišne parcele, poslovni prostori u zgradama i dr.) koji se odnosi na područje Mjesnog odbora Donja Dubrava.

2. Ovaj Zaključak dostavlja se Vijeću Gradske četvrti Donja Dubrava na daljnje postupanje.

Ad 3. Prijedlog zaključka o potrebi gradnje nogostupa u Kanarinskoj ulici.

Članovi Vijeća primili su pisani materijal uz poziv.


U raspravi sudjeluju: Svi prisutni članovi Vijeća.         


Vijeće jednoglasno donosi

Z A K LJ U Č A K

                                       o potrebi gradnje nogostupa

                                               u Kanarinskoj ulici

1. Temeljem učestalih zahtjeva građana i stanara Kanarinske i okolnih ulica da se u Kanarinskoj ulici, iz razloga podizanja prometne sigurnosti pješaka, posebno djece školaraca, što hitnije izgradi nogostup, razmotrena je ova inicijativa te joj se pridaje osobita važnost i podupire njezina realizacija.

2. Veliki broj školske djece svakodnevno, na putu do škole Marije Jurić Zagorke, prolazi Kanarinskom ulicom i to predstavlja nezanemariv sigurnosni problem za njih, kao i za sve pješake uopće, osobito s obzirom da u ulici nije izgrađen nogostup kao uzdignuti koridor za sigurno prometovanje pješaka.

3. Ovaj Zaključak dostavlja se Vijeću Gradske četvrti Donja Dubrava na daljnje postupanje.

Ad 4. Aktualna komunalna problematika

Predsjednik usmeno obavještava nazočne o predmetu rasprave i odlučivanja.


U raspravi sudjeluju: Svi prisutni članovi Vijeća.         


Vijeće jednoglasno donosi

Z A K LJ U Č A K

1. Zagrebačkom holdingu podružnica Čistoća upućuju se dva zahtjeva:

a) traži se da se građanima Mjesnog odbora Donja Dubrava pošalje obavijest o broju odvoza otpada u jednom tjednu
b) traži se očitovanje o tome da stanovnici Mjesnog odbora Donja Dubrava još uvijek nisu dobili žute vrećice za odlaganje otpada.
2. Ovaj Zaključak dostavlja se Vijeću Gradske četvrti Donja Dubrava na daljnje postupanje.

          Ad 5. Pitanja, prijedlozi i obavijesti

Traži se od nadležnog gradskog ureda da riješi pitanje neisplate naknada za pojedine članove Vijeća za mjesec listopad 2022.
Dovršeno u 19,00 sati.

KLASA: 024-08/22-003/2484

URBROJ: 251-13-11-4/002-22-2
Zagreb, 16. prosinca 2022.

Zapisnik sastavila: 






       

Dorotea Šafranić
Predsjednik

Vijeća Mjesnog odbora

Donja Dubrava

Vladimir Matić

